**Ministru kabineta noteikumu projekta „Grozījumi Ministru kabineta 2016. gada 14. jūnija noteikumos Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta (turpmāk- Noteikumu projekts) “Grozījumi Ministru kabineta 2016. gada 14. jūnija noteikumos Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi” (turpmāk – 1.2.2.3. pasākums) mērķis ir paplašināt apmācību tvērumu komersantiem un izmaksu tvērumu kā finansējuma saņēmējiem, tā komersantiem. Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Ekonomikas ministrijas (turpmāk – EM) iniciatīvas, lai pārvarētu Covid-19 krīzi un turpinātu aktivitātes, kas vērstas uz Latvijas tautsaimniecības attīstību un komersantu nodarbināto prasmju pilnveidi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 4. decembrī tika apstiprināti grozījumi Ministru kabineta noteikumos Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi” (turpmāk – MK noteikumi Nr. 365), Latvijas Investīciju un attīstības aģentūras (turpmāk – LIAA) projektā paredzot jaunas atbalstāmās darbības – augsta līmeņa apmācības un labās prakses pārņemšana. LIAA līguma grozījumi ir izstrādāti un iesniegti Centrālajai finanšu un līgumu aģentūrai (turpmāk - CFLA), pagarinot arī projekta ieviešanas termiņu līdz 2023. gada 31. decembrim. Latvijas Tirdzniecības un rūpniecības kameras (turpmāk – LTRK) projekts tiek īstenots kopš 2017. gada un līdz 2021. gada aprīlim no plānotā ir apmācīti 92 % komersantu 49 % nodarbinātie un Eiropas Reģionālās attīstības fonda investīciju ieguldījums ir aptuveni 40 %. Lai investīciju ieguldījums būtu efektīvāks un pieejams plašai mērķgrupai - komersantiem un to nodarbinātajiem, ir nepieciešami grozījumi MK noteikumos Nr. 365:LIAA projektā paredzot:* Mainīt komercdarbības atbalsta regulējuma normas MK noteikumu Nr. 365 22.1. punktā minētajam atbalstam investoru nodarbināto apmācībām, turpmāk paredzot atbalsta sniegšanu saskaņā ar Eiropas Komisijas 2013. gada 18. decembra Regulu Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk - Komisijas regula Nr. 1407/2013) un, ja maksimāli pieejamais *de minimis* slieksnis sasniegts, tad atbilstoši Komisijas Regulai (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk - Komisijas regula Nr. 651/2014). Tādejādi tiek vienādoti komercdarbības atbalsta izvērtēšanas un piešķiršanas nosacījumi visām trim atbalstāmām darbībām. Ir izvērtēti LIAA ikdienas darba ar investoriem rezultāti, kā arī līdz šim noslēgto līgumu par investoru nodarbināto apmācībām apmērs, izlietojums un administratīvie šķēršļi. Atbalstu turpmāk piešķirs LIAA. Tā kā LIAA nav akreditētā iestāde Eiropas Parlamenta un Padomes Regula (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 Regulas 1303/2013 2. panta 10. punkta izpratnē, tā vienam komersantam var piešķirt atbalstu ne vairāk kā 200 000 EUR apmērā. *De minimis* atbalsts investoriem paredzēts 100 % apmērā atšķirībā no augsta līmeņa apmācību un labās prakses pārņemšanas darbībām, kur *de minimis* atbalsts sīkajiem (mikro), mazajiem un vidējiem uzņēmumiem ir 100 % apmērā pirmajiem trim nodarbinātajiem un pārējiem nodarbinātajiem attiecīgi 85 %, bet lielajiem komersantiem 85 % apmērā. Attiecīgi ir nepieciešami precizējumi MK noteikumu Nr. 365 34.3. apakšpunktā, precizējot izmaksu attiecināmības dienu gala labuma guvējiem un nepieciešams svītrot 34.4. apakšpunktu, jo turpmāk CFLA nepieņems lēmumu par gala labuma guvēja atbilstību komercdarbības atbalsta normām.
* Dienas naudu gala labuma guvējiem, kas tiešā veidā saistītas ar apmācību kopējām izmaksām, ir viegli pārbaudāmas un pierādāmas ar attaisnojuma dokumentiem. Izmaksas attiecināmas saskaņā ar Finanšu ministrijas izstrādāto vadlīniju Nr. 2.5 “Vadlīnijas par Eiropas Savienības struktūrfondu un Kohēzijas fonda līdzfinansētā projekta pārbaudēm 2014.-2020. gada plānošanas periodā” 4.26. apakšpunktā minētajiem nosacījumiem par attiecināmajām komandējuma izmaksām. Maksimālais līdzfinansējamās dienas naudas apmērs tiek noteikts atbilstoši 2010. gada 12. oktobra Ministru kabineta noteikumiem Nr. 969 “Kārtība, kādā atlīdzināmi ar komandējumiem saistītie izdevumi”. Izmaksas ir attiecināmas par apmācībām ārvalstīs, kas notiek ilgāk par vienu dienu. Apmācību ilgums ir atkarīgs no komersanta vajadzībām un apmācību kursu specifikas, attiecīgi ar apmācībām ārvalstīs saistītie izdevumi. Atbalstu paredzēts sniegt atbilstoši Komisijas regulai Nr. 1407/2013 vai Komisijas regulas Nr. 651/2014 31. panta 3. punkta b) apakšpunktam.
* Attiecībā uz transporta nodrošināšanu nepieciešams paplašināt prasības attiecībā uz obligātu ekonomiskās klases sabiedriskā transporta izmantošanu atbilstoši Finanšu ministrijas vadlīnijās Nr. 2.5. “Vadlīnijas par Eiropas Savienības struktūrfondu un Kohēzijas fonda līdzfinansētā projekta pārbaudēm 2014.-2020.gada plānošanas periodā” iekļautajiem nosacījumiem par attiecināmajām transporta izmaksām. Esošajā MK noteikumu Nr. 365 redakcijā netiek attiecināts taksometrs vai auto noma (piemēram, Bolt, Yandex, Uber, Sixt, Dollar u.c.) kas ir kopējās lietošanas transportlīdzeklis un nereti, it īpaši braucot vairākām personām, ir saimnieciski izdevīgāks par citām sabiedriskā transporta alternatīvām. Šī jautājuma kontekstam par nosacījumiem citos normatīvajos aktos – 2010. gada 12. oktobra MK noteikumu Nr. 969 “Kārtība, kādā atlīdzināmi ar komandējumiem saistītie izdevumi” 8.2.3. apakšpunkta regulējumā atlīdzināmas ir izmaksas “par braukšanu ar kopējās lietošanas transportlīdzekļiem (arī taksometru) līdz lidostai, dzelzceļa stacijai, autoostai, kuģu piestātnei un no tām (arī no dzīvesvietas un atpakaļ), ieskaitot pasažieru apdrošināšanas obligātos maksājumus. Izdevumus par braucienu ar taksometru, ja tie ir bijuši pamatoti, var atlīdzināt ar institūcijas vadītāja atļauju”. Taksometra vai auto nomas izmaksām ir jāatbilst ekonomiskuma, efektivitātes un lietderības principam. Minētie transportēšanas veidi tiks izmantoti tikai, ja to vienlaicīgi izmanto ne mazāk kā trīs personas. Izmaksas paredzētas Komisijas regulas Nr. 1407/2013 vai Komisijas regulas Nr. 651/2014 31. panta 3. punkta b) apakšpunkta ietvaros kā atbalsts gala labuma guvējam.
* Izmitināšanas un ceļa (transporta) izmaksas MK noteikumu Nr. 365 22.3. apakšpunktā minētajām apmācībām, kad apmācības vairāk kā astoņu stundu garumā Latvijas Republikā nodrošina ārvalstu lektori, kuras paredzētas īstenot Komisijas regulas Nr. 1407/2013 vai Komisijas regulas Nr. 651/2014 31. panta 3. punkta b) apakšpunkta ietvaros kā atbalstu gala labuma guvējam, kā arī precizēts nosacījums attiecībā uz nodarbināto ceļa (transporta) izmaksām, attiecinot tās kā ārvalstīs, tā Latvijā, ja apmācības notiek Latvijā ārpus administratīvās teritorijas, kas ir nodarbinātā deklarētā dzīves vieta.
* Konsultāciju izmaksas automatizācijas un robotizācijas risinājumu attīstībai. Jaunu prasmju un zināšanu apgūšana mūsdienās ir vitāli svarīga, jo līdz ar tehnoloģiju attīstību strauji mainās prasības darba tirgū. Lai arī procesu automatizācija un robotizācija, īpaši augošajā darba spēka trūkumā, ir viens no visaktuālākajiem problēmjautājumiem, reti kurš uzņēmums steidz ieviest augsti attīstītus risinājumus procesu automatizēšanai. Salīdzinoši augstās sākotnējās izmaksas un pārliecības trūkums par ieguldījumu atmaksāšanos, ir galvenie iemesli, kas uzņēmumus attur no investēšanas procesu automatizēšanā un robotizācijā. Vienlaikus šodien reti kurš noliedz, ka no procesu automatizēšanas, robotu ieviešanas uzņēmuma darbu veikšanā tuvākajā nākotnē nebūs iespējams izvairīties, liecina KPMG Baltics veiktā vidējo un lielo uzņēmumu aptauja. 98 % uzņēmēju ir vienisprātis, ka digitalizācija un procesu automatizācija palīdzētu veicināt viņu uzņēmumu konkurētspēju globālajā tirgū. LIAA projekta ietvaros tiek paredzētas tikai konsultācijas automatizācijas un robotizācijas risinājumu (turpmāk - ARR) attīstībai, ietverot ARR ieviešanas stratēģijas, plānu izstrādi ražošanas un pakalpojumu sniegšanas procesā, CBA (*cost benefit analysis*) sagatavošanu, darba ražīguma mērījumu veikšanu un ARR ieviešanas plānu, tai skaitā apmācību plānu sagatavošanu u.c. Atbalsts ARR attīstībai ir pieejams gala labuma guvēja apmācību projekta ietvaros tikai kopā ar apmācībām. Atbalstu ARR attīstībai paredzēts sniegt tikai atbilstoši Komisijas regulas Nr. 651/2014 2. panta 94. punktā minētajai definīcijai – inovācijas konsultāciju pakalpojumi, bet nav paredzēts sniegt atbilstoši Komisijas regulas Nr. 651/2014 2. panta 95. punktā minētajai definīcijai – inovācijas atbalsta pakalpojumi. Izmaksas attiecināmas, ja tās atbilst Komisijas regulas Nr. 651/2014 2. panta 94. punktā noteiktajai inovāciju konsultāciju pakalpojumu definīcijai. Saņemot *de minimis* atbalstu atbilstoši Komisijas regulai Nr. 1407/2013, ievērojami Komisijas regulas Nr. 651/2014 2. panta 94. punktā minētās definīcijas nosacījumi. Pamatojoties uz iepriekš minēto, atbalstu paredzēts sniegt atbilstoši Komisijas regulai Nr. 1407/2013 vai Komisijas regulas Nr. 651/2014 28. panta 2. punkta c) apakšpunktam un 4. punktam, kur atbalsts paredzēts tikai sīkiem (mikro), maziem un vidējiem komersantiem un tas ir pieejams 50% apmērā ar iespēju atbalsta intensitāti palielināt līdz 100 % un tas trīs gadu laikā nedrīkst pārsniegt 200 000 EUR. Inovāciju konsultāciju atbalsta apjoms tiks vērtēts vienam uzņēmumam Komisijas regulas Nr. 651/2014 I pielikuma izpratnē. Ja atbalsts tiek sniegts atbilstoši Komisijas regulai Nr. 1407/2013, atbalsta intensitāte ir 100%. MK noteikumu Nr. 365 22.1. apakšpunktā minētajam gala labuma guvējam - investoram - konsultāciju izmaksas ARR attīstībai attiecināmas tikai uz vidējiem komersantiem, bet 22.3. apakšpunktā minētajam gala labuma guvējam – tikai uz sīkiem (mikro), maziem, vidējiem komersantiem. Atbalsts indikatīvi tiks sniegts 20 komersantiem, izmaksu slieksnim vienam komersantam nepārsniedzot 25 000 EUR. Ierobežojumi tiks ietverti arī LIAA iekšējās kārtībās un dažādos ar projektu saistītos publicitātes pasākumos. 1.2.2.3. pasākums „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” ir viens no Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” pasākumiem, kura mērķis ir palielināt inovatīvo komersantu īpatsvaru ekonomikā.
* MK noteikumu Nr. 365 33.2.1.2. apakšpunktā noteiktas netiešās attiecināmās izmaksas. MK noteikumu Nr. 365 33.1.1.2. un 33.1.1.5. apakšpunktā minētajās tiešajās attiecināmajās izmaksās ir nepieciešams ietvert gala labuma guvēja iekārtu nomas, datorprogrammu, licenču amortizācijas izmaksas ciktāl tos izmanto vienīgi mācību projekta ietvaros. LIAA projekta ietvaros gala labuma guvējam netiek paredzēts izveidot jaunas darba vietas un iegādāties iekārtas. Apmācības notiek gan dažas dienas, gan ilgāk, atkarībā no komersanta vajadzībām un apmācību kursu specifikas. Šādas izmaksas tieši attiecas uz apmācību projekta saturu un izpildījumu. Iekārtu nomas, datorprogrammu un licenču amortizācijas izmaksas paredzēts attiecināt uz apmācību kursa laiku un sniegt atbilstoši Komisijas regulai Nr. 1407/2013 vai Komisijas regulas Nr. 651/2014 31. panta 3. punkta b) apakšpunktam un atbilstoši Finanšu ministrijas 2020. gada 17. janvāra vadlīniju Nr. 2.1. “Vadlīnijas attiecināmo un neattiecināmo izmaksu noteikšanai 2014.-2020. gada plānošanas periodā” 14. punktā noteiktajam.
* Projekta īstenošanas personāla izmaksas, pamatojoties uz papildus piešķirto virssaistību finansējumu un noteiktajiem sasniedzamajiem rādītājiem, kā arī izvērtējot esošo kapacitāti. Projekta īstenošanas personāla izmaksas tiek paredzētas saskaņā ar Finanšu ministrijas 2020. gada 17. janvāra vadlīniju Nr. 2.1. “Vadlīnijas attiecināmo un neattiecināmo izmaksu noteikšanai 2014.-2020. gada plānošanas periodā” 15.13. apakšpunktā noteikto.

Projekta īstenošana ietver: -Gala labuma guvēju projektu pieteikumu vērtēšanu;-Maksājumu pieprasījumu vērtēšanu/atskaišu/ progresa pārskatu un cita projektu apliecinošo dokumentu vērtēšanu;-Tehnisko specifikāciju izstrādi augsta līmeņa apmācību ieviešanas nodrošināšanai;-Tehnisko specifikāciju saskaņošanu, dalību līgumu slēgšanā ar atbalsta pretendentu ārpakalpojumu veicējiem;-Informatīvos un publicitātes pasākumus, tai skaitā tehnisko specifikāciju izstrādi;-Projekta vadību u.c.Projekta vadība tiek nodrošināta 2,5 slodžu apmērā. Lai mazinātu iespējamos riskus projekta īstenošanā papildus ir nepieciešami cilvēkresursi augstāk minēto pasākumu īstenošanai, kas tiks finansēts no kopējām LIAA projekta ietvaros pieejamajām attiecināmajām izmaksām. * Esošajā MK noteikumu Nr. 365 redakcijā kā attiecināmās izmaksas komersantiem ir ietverts nodarbināto atalgojums apmācību norises laikā. Investori ir norādījuši, ka tas ir papildu administratīvais slogs izmaksu aprēķināšanā un pamatojošo dokumentu sagatavošanā. Administratīvā sloga mazināšanai paredzēts izstrādāt vienas vienības izmaksu standarta likmes aprēķina un piemērošanas metodiku komersantu nodarbināto atalgojuma izmaksu attiecināšanai apmācību norises laikā. Līdz metodikas apstiprināšanai no Finanšu ministrijas puses spēkā paliek esošā kārtība, kad komersants LIAA iesniedz vairākus izmaksu pamatojošos dokumentus.
* Svītrot valodu apmācības ārvalstīs investoru nodarbinātajiem, ņemot vērā to apguves ilgumu un izvērtējot samērīgumu.
* Noteikumu projektā LIAA projektam ir nepieciešams noteikt pārskatāmību un skaidru piemērošanu izmaksu attiecināšanas atbilstībai komercdarbības atbalsta regulējumam gala labuma guvējiem, proti, tiek grozīts MK noteikumu Nr. 365 51.2. apakšpunkts, paredzot:

- šo noteikumu 33.1.1.2., 33.1.1.3., 33.1.1.4., 33.1.1.5., 33.2.1. un 33.3. apakšpunktā minēto izmaksu segšanu saskaņā ar Komisijas regulu Nr. 1407/2013 un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem; - šo noteikumu 33.1.1.2., 33.1.1.3., 33.1.1.4., 33.1.1.5., 33.2.1. un 33.3. apakšpunktā minēto izmaksu segšanu saskaņā ar Komisijas regulas Nr. 651/2014 31. pantu, ja izpildās šo noteikumu 69. punktā minētais, proti, ja LIAA pārbaudē pirms atbalsta piešķiršanas tiek konstatēts, ka maksimālais *de minimis* atbalsta apmērs tiks pārsniegts, tad atbalsts tiek piemērots atbilstoši Komisijas regulas Nr. 651/2014 nosacījumiem;51.2.3. ARR izmaksu segšanu saskaņā ar Komisijas regulu Nr. 1407/2013 un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem; 51.2.4. ARR izmaksu segšanu saskaņā ar Komisijas regulas Nr. 651/2014 28. panta 2. punkta c) apakšpunktu un 3. punktu, ja izpildās šo noteikumu 69. punktā minētais, proti, ja LIAA pārbaudē pirms atbalsta piešķiršanas tiek konstatēts, ka maksimālais *de minimis* atbalsta apmērs tiks pārsniegts, tad atbalsts tiek piemērots atbilstoši Komisijas regulas Nr. 651/2014 nosacījumiem.Noteikumu projekts tiek papildināts ar jauniem apakšpunktiem, kas *de minimis* atbalsta gadījumā nosaka atbalsta intensitāti ARR izmaksām 100 % apmērā, savukārt investoriem visām 33.1.1.2. un 33.1.1.3. apakšpunktos minētajām attiecināmajām izmaksām *de minimis* atbalsta gadījumā atbalsta intensitāte ir 100 %.LTRK projektā paredzot:* projekta ieviešanas gaitā secināts, ka ir nepieciešams paaugstināt atbalsta intensitātes plašākai mērķgrupas iesaistes motivēšanai, par 20 % paaugstinot atbalsta intensitāti sīkiem (mikro), maziem, vidējiem un lieliem komersantiem. Stimulējošā ietekme tiks ievērota, jo finansējums tiks piešķirts tikai jauniem apmācību projektiem, kuros gala labuma guvēji pieteiksies jaunam komercdarbības atbalstam, ievērojot visas Komisijas regulas Nr. 651/2014 prasības.

 MK noteikumu Nr. 365 ietvaros ir nepieciešams precizēt:* 33.2.2. apakšpunktu attiecībā uz netiešajām izmaksām, kas saistītas ar obligātajām publicitātes izmaksām un citiem informācijas un publicitātes pasākumiem par projekta ieviešanu, kas nav tieši saistīti ar projekta rezultātu sasniegšanu, tās paredzot 2,5 % apmērā no finansējuma saņēmēju apmācību projektu attiecināmajām izmaksām.
* 43. punktu, papildinot iepirkumu veikšanas nosacījumus - preču un pakalpojumu iegādi veic saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci neierobežojošu procedūru.

-tiek attiecinātas uz visiem iepirkumiem neatkarīgi no iepirkuma paredzamās līgumcenas (t.sk. zemsliekšņa iepirkumu procedūras). Tas nozīmē, ka, īstenojot projektu, finansējuma saņēmējs darbības īstenošanai un izmaksu pamatošanai neatkarīgi no iepirkuma summas var izvēlēties tikai tādu iepirkuma procedūru, t.sk. veikt tirgus izpēti, kas īstenota, ievērojot šo MK noteikumu Nr. 365 43. pantā ietvertās normas, lai nodrošinātu, ka preču piegādātāju līmenī netiek sniegts komercdarbības atbalsts. Finansējuma saņēmējs, balstoties uz normatīvajiem aktiem iepirkumu jomā, nodrošina pārredzamu un paredzamajai līgumcenai atbilstošu iepirkumu procedūru, lai nodrošinātu līdzekļu efektīvu izmantošanu, iegādājoties preces un pakalpojumus par līgumcenu, kas atbilsts esošajai tirgus vērtībai. Finansējuma saņēmējs nodrošina, ka visiem pretendentiem tiek sniegta vienāda informācija par iepirkuma procesu, priekšmetu un līguma slēgšanas kārtību. Finansējuma saņēmējs iepirkuma prasības veido tā, lai tās nodrošinātu konkurenci un neradītu priekšrocības vai noraidīšanas iemeslu kādam konkrētam komersantam, tādejādi nodrošinot nediskriminējošu procedūru un vienlīdzīgu attieksmi pret visiem pretendentiem. Iepirkuma priekšmeta prasībām ir jābūt skaidri definētām, objektīvām un samērīgām ar iepirkuma priekšmetu. Specifiskas prasības iepirkuma priekšmetā finansējuma saņēmējs drīkst norādīt tikai normatīvajos aktos paredzētos gadījumos, ja tās ir objektīvi nepieciešamas un finansējuma saņēmējs spēj tās pamatot.Ja tiek organizēta zemsliekšņa iepirkuma procedūra, finansējuma saņēmējs aptaujā vismaz trīs piegādātājus par iepirkuma priekšmetu un iespējamām izmaksām, nosakot kritērijus tādā veidā, lai būtu iespējams nodrošināt konkurenci starp potenciālajiem piegādātājiem, tādejādi ievērojot šo noteikumu 43. punktā minētos nosacījumus. Šo noteikumu 43. punktā minētās prasības ir piemērojamas no noteikumu projekta spēkā stāšanās brīža un citi redakcionāli precizējumi noteikumu projektā nav nepieciešami, jo augstāk minētās prasības attiecas uz visiem finansējuma saņēmēja iepirkumiem (t.sk. zemsliekšņa iepirkumu procedūras). * 65.2 punktu, papildinot ar atsauci uz komercdarbības atbalsta kumulāciju atbilstoši MK noteikumu Nr. 365 65.1 punktam, kurā arī paredzēta atbalsta kumulācija.
* 66. punktu, atsevišķi izdalot nosacījumus informācijas pieejamības uzglabāšanai CFLA un finansējuma saņēmējam (informāciju glabā desmit gadus sākot no dienas, kad ir piešķirts pēdējais atbalsts saskaņā ar atbalsta shēmu), kā arī gala labuma guvējam (desmit gadus no atbalsta piešķiršanas brīža).

 Paredzēts veikt grozījumus finansējuma saņēmēju līgumos ar CFLA un finansējuma saņēmēju iekšējās kārtībās, kas tiks saskaņotas ar EM un nosūtītas informācijai CFLA. |
| 3. | Projekta izstrādē iesaistītās institūcijas un publiskas personas kapitālsabiedrības | EM. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Atbalsta pasākuma mērķa grupa jeb gala labuma guvēji – pašnodarbinātas personas, sīkie (mikro), mazie, vidējie un lielie komersanti, kuru nodarbinātie tiek apmācīti un kuriem atbalsts tiek sniegts saskaņā ar Komisijas 2014. gada 17. jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, un Eiropas Komisijas 2013. gada 18. decembra Regulas Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1).  |
| 2. | Tiesiskā regulējuma ietekme uz tautsaimniecību un administratīvo slogu | Sagaidāma pozitīva ietekme uz administratīvo procedūru izmaksām, ņemot vērā vienas vienības izmaksu standarta likmes aprēķina un piemērošanas metodikas izstrādi, tādejādi samazinot gala labuma guvēja administratīvās izmaksas gala labuma guvēju nodarbināto atalgojuma apmācību norises laikā izmaksu aprēķināšanā un pamatojošo dokumentu sagatavošanā LIAA, kā arī papildus cilvēkresursu piesaistei LIAA. Nav identificēts administratīvā sloga palielinājums fondu vadībā iesaistītajām institūcijām.Projekta ietekme uz tautsaimniecību vērtējama kā pozitīva, jo tiks sekmētas inovācijas, palielināts komersantu eksporta apjoms, ražošanas jaudas, ātrums, kvalitāte un stiprināti Latvijas augsta potenciāla un viedās specializācijas stratēģijai atbilstoši nozaru uzņēmumi, pilnveidojot to nodarbināto prasmes. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021.gads** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 106 466  | 0  | 183 516 | 0  | 183 516  | 0  | 0 |
| 1.1. valsts pamatbudžets | 106 466  | 0  | 183 516  | 0  | 183 516  | 0  | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 106 466  | 0  | 183 516  | 0  | 183 516  | 0  | 0 |
| 2.1. valsts pamatbudžets | 106 466  | 0  | 183 516  | 0  | 183 516  | 0  | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Paredzēts izveidot 7,5 amata vietas, un tās tiks finansētas no LIAA projekta ietvaros piešķirtā finansējuma 7.9 mEUR apmērā paredzēto aktivitāšu īstenošanas nodrošināšanai līdz 2023. gada 31. decembrim.  |
| 8. Cita informācija |  LIAA projekta ietvaros ir paredzēts izveidot jaunu struktūrvienību Investīciju projektu departamentā. Struktūrvienības izveidi paredzēts finansēt no LIAA projekta ietvaros piešķirtā finansējuma 7.9 mEUR apmērā līdz 2023. gada 31. decembrim. Papildus finansējums netiek pieprasīts.Finansējums 7,5 amata vietu atlīdzībai paredzēts:2021. gadā 106 466 EUR apmērā;2022. gadā 183 516 EUR apmērā;2023. gadā 183 516 EUR apmērā.Finansējums ir paredzēts no Ekonomikas ministrijas programmas 62.07.00 "Eiropas Reģionālās attīstības fonda (ERAF) projekti (2014-2020)". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projektā ir iekļautas tiesību normas, kas izriet no:- Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, - Komisijas Regulas (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar projektu tiek ieviesta Eiropas Savienības tiesību akta – Komisijas Regulas (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu un Komisijas Regulas (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam, prasības.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. 651/2014 2. panta 94. punkts | Projekta 2., 9. punkts.  | Ieviesta pilnībā  | Neparedz stingrākas prasības |
| Komisijas regulas Nr. 1407/2013 1; 3. pants; Komisijas regulas Nr. 651/2014 28. panta 2. punkta c) apakšpunkts un 3. punkts; 31. pants  | Projekta 19. punkts.  | Ieviesta pilnībā  | Neparedz stingrākas prasības |
| Komisijas regulas Nr. 651/2014 28. panta 2. punkta c) apakšpunkts | Projekta 24. punkts | Ieviesta pilnībā  | Neparedz stingrākas prasības |
| Komisijas regulas Nr. 1407/2013 6. panta 4. punkts; Komisijas regulas Nr. 651/2014 12. panta 1. punkts | Projekta 28. punkts.  | Ieviesta pilnībā  | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Komisijas regulas Nr. 651/2014 11. panta a) apakšpunktu Eiropas Komisijai, izmantojot Komisijas elektroniskās paziņošanas sistēmu, 20 darba dienu laikā pēc šī projekta apstiprināšanas ir jānosūta kopsavilkuma informācija par šo atbalsta pasākumu. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1. apakšpunktam  | Nav. | Nav. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektā paredzētajiem grozījumiem ir diskutēts ar nozares asociāciju. Plašāka sabiedrības līdzdalība nav nepieciešama, jo grozījumi skar konkrētu finansējuma saņēmēju projektus.Pēc noteikumu projekta izsludināšanas tas būs pieejams Ministru kabineta mājaslapā (<http://tap.mk.gov.lv/mk/tap/>). |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktu sabiedrības līdzdalība šī projekta izstrādē nav obligāta, jo projekts nav tāds, kas būtiski maina esošo regulējumu vai paredz ieviest jaunas politikas iniciatīvas. Notika diskusijas ar nozares asociācijas pārstāvjiem par grozījumiem noteikumu projektā. |
| 3. | Sabiedrības līdzdalības rezultāti | Tika izvērtēti un iespēju robežās ņemti vērā ieteikumi. |
| 4. | Cita informācija | Sabiedrību pēc projekta pieņemšanas informēs ar publikāciju oficiālā izdevumā “Latvijas Vēstnesis”, kā arī to ievietos bezmaksas normatīvo aktu datu bāzē [www.likumi.lv](http://www.likumi.lv).  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM kā atbildīgā iestāde, CFLA kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek plānota jaunas struktūrvienības izveide un cilvēkresursu palielināšana LIAA, bet nav plānota esošu institūciju likvidācija vai reorganizācija. |
| 3. | Cita informācija | Nav. |

Ekonomikas ministrs J. Vitenbergs

Vīza:

Valsts sekretārs E. Valantis

Rogule-Lazdiņa, 67013002

Una.Rogule-Lazdina@em.gov.lv

Zimele, 67013026

Anita.Zimele@em.gov.lv